Den Vest-Sjællandske Avis, 1836-04-26
Til de jydske Provinsialstænders videre Forhandlinger hører. Den 13de April forelagte den Kongelige Kommissarius til Forsamlingens Overveielse: a) Udkast til en Anordning, indeholdende, nærmere Bestemmelser angaaende Jurisdiktionsforholdene i de Sager, som anlægges efter offentlig Foranstaltning til Forfølgning af Lovenes Overtrædelse m.v.;" (til Medlemmer af Kommitteen valgtes Stiftamtmand Grev Sponneck, Justitsraad Borgermester Estrup og Landsoverretsassessor With); b) Udkast til en Plakat, indeholdende, nærmere Bestemmelser af Grosserernes Handelsret; Kommittee: Agent Nielsen, Tobaksfabr. Funder og Justitsr. Nyegaard); c) Udkast til en Forordning angaaende, den fremtidige Afsoning af Bøder og visse andre Pengeforpligtelser;"(Kommittee: Stiftamtmand Rosenørn, Kammerraad, Birkedommer Christensen, Prokurator Jngerslev, Møller Knudstrup og Overkrigskommissair Christensen); d) Udkast til en Anordning, angaaende, hvad der i Strandings-Tilfælde skal iagttages:" (Kommittee: Sponneck, Westerby, Tøfting, Nielsen, Thorbrogger, Høyer og Rosenørn). Den 14de April blev den affattede Takaddresse af den nedsatte Kommittees Referent oplæst for Forsamlingen og af denne antaget. Den Kongelige Kommissarius forelagde derefter Forsamlingen a) et Udkast til en Plakat, angaaende Udvidelse af Udpantningsretten;"Kommitte: Føns, Roulund og Fleischer); b) Udkast til en Plakat angaaende Processens Form i Skovforbrydelses=Sager; (Kommittee: Nielsen, Ludvigsen, Aagaard, Monberg, Funder, Fleischer og Faartoft); c) Udkast til en Plakat angaaende Forhøielse af den Birkedommerne paa de Kongelige Godser ved Frdn. 4de November 1720 tillagte Godtgiørelse af 2 s. pr. Td. Hartkorn;" (Kommittee, Roulund, Christensen, og Lauriz Borberg). Den 15de April aabnede Præsidenten Forsamlingen ved at overlevere til den Kgl. Kommissarius en allerunderdanigst Takaddresse til Hs. M. Kongen for Jndførelsen af Prvinsialstænder. Kommissarius erklærede, at det vilde være ham et glædeligt Hverv at indsende bemeldte Addresse til Hs. M. Kongen, i den Overbeviisning, at Allerhøistsamme med særdeles Velbehag vil modtage det et Udtryk af hans troe Provinsialstænders Hengivenhed. Derefter forelagde Kommissarius Forsamlingen til Overveielse et Udkast til en Forordning, indeholdende adskillige nærmere Bestemmelser angaaende Retsforholdet imellem Jorddrotter og Fæstere i Danmark; (Kommittee: Laurs Pind, Frys, Wulff, Knudstrup, Rosenørn, Friis og Otterstrom) Ved ethvert særskilt Lovudkast gientog Kommissarius Hovedmomenterne af sin Udvikling for Stænderforsamlingen i Roeskilde med tilføiet Drøftelse af de vigtigste Punkter i dennes afgivne Betænkning m.v. Ved Udkastet omGrosserernes Handelsret bemærkedes endvidere, hvorledes fra nogle kiøbenhavnske Handelslaug er allerede forlængst indgivet Remonstration mod disse Jndstillinger, som de ansee truende for Laugenes Velfærd. Da det i Jylland er den største Sieldenhed, at Nogen har særskilt Borgerskab som Grosserer, og kun den ene af sammes Kiøbstæder (Aalborg, see Art. 2den Juni 1830) har Handelslaug, hvilket endda er langt fra at være saa begrændset som de kiøbenhavnske Handelslaug, saa har Sagen mindre Jnteresse for Jylland; men er derfor dog ikke uden al Anvendelse, hvorfor det og er fundet, at den bør forelægges denne Provinses Stænder til Overveielse.